﻿ SiNODUL DE LA COinARi - 6 NOiEMBRiE 1642 Pr Fabian DOBOs Parohia "Adormirea Maicii Domnului" iasi Cuvantul synodos inseamna, in limba greaca, "drum impreuna", adica lucrarea mai multor persoane care urmaresc acelasi scop in terminologia Bisericii primare, "sinod" insemna "conciliu", adunare de episcopi Practica sinoadelor a aparut din doua motive: dorinta epis- copilor de a se consulta intre ei atunci cand intampinau dificultati deosebite in diecezele lor si constiinta acestora ca ei formeaza un singur colegiu episcopal1 Extinderea continua a crestinismului a purtat cu sine marirea numarului diecezelor si al episcopilor De asemenea, problemele pe care acestia erau nevoiti sa le infrunte erau tot mai acute Pentru rezol- varea lor nu au fost indeajuns sinoadele locale sau interdiecezane, ci s- a impus convocarea sinoadelor generale, care au luat numele de concilii Prima adunare de acest fel a avut loc in anul 325 la Niceea, la cererea imparatului Constantin cel Mare La acest eveniment, Papa Silvestru i (314-335) a participat printr-o delegatie care avea datoria sa ia o atitudine severa fata de aceia care nu ar fi recunoscut ca Fiul este egal cu Tatal2 De-a lungul celor doua mii de ani de existenta, Biserica Catolica a celebrat 21 de concilii, ultimul fiind Conciliul al ii-lea din Vatican (1962-1965) Dupa fiecare conciliu, episcopii se intorceau in diecezele lor si incercau sa introduca hotararile respective in comunitatile lor prin celebrarea sinoadelor locale3 in istoria Bisericii, Conciliul Tridentin (1545-1563) reprezinta o coti- tura deosebit de importanta datorita decretelor pe care le-a aprobat Dintre numeroasele decizii ale acestui conciliu amintim numai cateva: decretul despre pacatul originar, decretul despre rascumparare, decretul despre sacramente, decretul despre sfanta impartasanie, decretul despre reforma etc4 Parintii conciliari au reusit sa rezolve la Trento o problema care astepta de mult timp o solutie Este vorba despre infiin- tarea de seminarii pentru pregatirea tinerilor in vederea primirii sacra- mentului Preotiei imediat dupa incheierea Conciliului Tridentin, au 1 Cf Lexicon Dizionario teologico enciclopedico, Casale Montferrato, 1993, 960 2 Conciliul din Niceea a condamnat doctrina lui Arius, care sustinea ca Fiul este inferior Tatalui 3 Cf F DOBOs, "Sinodul de la Coinari (6 noiembrie 1642)", Lumina crestinului 155(2002) 13 4 Pentru a avea o imagine mai clara a desfasurarii Conciliului Tridentin, cf Conci- liorum oecumenicorum decreta, Bologna 1991, 657-799 DiALOG TEOLOGiC 11(2003)110 fost deschise cateva seminarii in unele dieceze italiene, in timp ce alte tari au primit cu retinere canoanele promulgate la Trento5 La 2 februarie 1565, Pius al iV-lea (1560-1565) a infiintat Seminarul Roman, ut aliis civitatibus exemplo esset6("pentru a fi de exemplu altor orase") Pentru misiunile din tarile indepartate, Congregatia "De Propaganda Fide" a deschis, la inceputul secolului al XVii-lea, un seminar special, in care se pregateau tineri trimisi din locurile in care conditiile economice, politice sau sociale nu permiteau infiintarea unui astfel de institut7 La acest colegiu au fost trimisi, inca din secolul al XVii-lea, unii tineri de pe meleagurile moldovene, pentru a se pregati la sfanta Preotie Suflul nou pe care l-a dat Bisericii Conciliul Tridentin a ajuns in Mol- dova abia spre anul 16008 in aceasta perioada, preotii de aici au inteles ca, pentru a progresa, Misiunea trebuie sa se conformeze noilor dispozitii date de Conciliul Tridentin in afara lipsei unui seminar, misionarii se mai confruntau cu unele dificultati de ordin pastoral, despre care vom trata in paginile studiului de fata Prezenta catolicilor in Moldova la sfarsitul evului mediu este o reali- tate cunoscuta publicului larg Preotii dominicani si franciscani au purtat pe aceste meleaguri samanta credintei incepand cu secolul al Xiii-lea, infiintand parohii care, in timp, aveau sa devina adevarate centre misio- nare Unul dintre acestea a fost Coinariul, sat "asezat intr-o vale, intre dealuri, deasupra unui lac in care se afla diferite soiuri de pesti Aici sunt foarte multe vii, pentru ca pamantul acesta da cele mai bune vinuri din toata tara Au vii aici si domnul, si boierii in vremea culesu- lui, aproape toata tara se aduna aici, fie pentru cules, fie pentru a cumpara vin"9 Prima mentiune documentara a catolicilor din Coinari se gaseste in Efemeridele Cibinului, unde se afirma ca, in anul 1420, husitii, alungati din Ungaria si Boemia de regele Sigismund, au trecut Carpatii rasari- teni, stabilindu-se la Baia si Coinari10 Relatia pe care misionarul francis- can Paul Bonici a trimis-o superiorilor sai de la Roma in anul 1632 ne informeaza ca stefan cel Mare a construit pentru catolicii din Coinari o biserica inchinata "preasfintei Marii din luna august si este numita "Sfanta Maria Mare""11 Data infiintarii Parohiei Coinari nu se cunoaste, 5 in acest sens, Franta, afectata de galicanism, a aratat cea mai inversunata opozitie Aici, abia in secolul al XVii-lea a fost posibila deschiderea unor seminarii, un rol important avandu-l sfantul Vincentiu de Paul Cf G BEDOUELLE, Dizionario di storia della Chiesa, Bologna 1887, 240 6 PONTiFiCiOSEMiNARiOROMANOMAGGiORE, Elenco dei sacerdoci ex alunni, Roma 1939, 135 7 Cf G BEDOUELLE, Dizionario di storia della Chiesa, 240 8 Cf G SCALETTA, La chiesa Cattolica in Moldavia, Roma 2001, 40 infiintarea Epis- copiei de Bacau in anul 1607 poate fi interpretata ca o consecinta a Conciliului Tridentin 9 GH ViNULESCU, "Pietro Diodato e la sua relazione", in Diplomararium italicum, iV, Roma 1939, 114 10 Cf i GABOR, Dictionarul comunitatilor catolice din Moldova, Bacau 1996, 78 11 Calatori straini despre tarile Romane, V, Bucuresti 1973, 25 SiNODUL DE LA COinARi - 6 NOiEMBRiE 1642 111 insa din documentele pe care le avem rezulta ca aceasta exista inca de la sfarsitul secolului al XVi-lea)12 Episcopul Bernardin Quirini, dupa vizita pe care a facut-o Misiunii in anul 1599, a trimis papei Clement al Viii-lea (1592-1605) un raport in care face o prezentare vasta a situa- tiei catolicilor din Moldova Documentul ne informeaza ca la Coinari traiau la acea data 198 de familii catolice cu 1083 de credinciosi13 Datorita numarului mare al catolicilor din Coinari, domnul Moldovei, Gaspar Gratiani, ar fi dorit ca papa sa infiinteze o episcopie in aceasta locali- tate14 Pana la jumatatea secolului al XVii-lea, Coinariul a reprezentat un adevarat focar pentru Misiune, catolicii din aceasta localitate fiind prezenti in toate relatiile despre situatia catolicilor din Moldova15 Fiind o comunitate numeroasa, Parohia Coinari a avut parte si de unele dificul- tati pastorale pe care misionarii au incercat sa le rezolve prin diferite metode Parintele Bartolomeu Bassetti, vicarul general al arhiepisco- pului de Sofia, Petru Deodat (Bogdan) Bacsie, vizitand parohiile Misiunii in anul 1642, si-a dat seama ca toate comunitatile catolice se confrun- tau cu anumite probleme care, in conceptia sa, nu puteau fi solutionate decat printr-un sinod la care sa participe toti preotii de pe teritoriul Moldovei Convins de acest lucru, parintele Bassetti i-a convocat pe confratii sai pentru data de 6 noiembrie 1642, la Coinari, pentru a indrepta anumite greseli pe care le faceau atat clericii, cat si laicii Dar inainte de a trata despre cauzele si desfasurarea sinodului de la Coinari, vom prezenta pe scurt biografia misionarului Bartolomeu Bassetti, personajul principal al primului sinod catolic celebrat pe teritoriul Moldo- vei in secolul al XVii-lea Parintele Bartolomeu Bassetti s-a nascut in localitatea Piano Cas- tegnaio (Toscana)16, probabil spre sfarsitul secolului al XVi-lea Simtind dorinta de a-si dedica viata celorlalti, a intrat in randul franciscanilor conventuali17 La cererea lui Vasile Lupu, Congregatia "De Propaganda Fide" l-a desemnat in 1639 pe parintele Bassetti pentru Misiunea Fran- ciscana din Moldova, unde a sosit la inceputul anului 1640, insotit fiind de misionarii Simon Apolloni de Veglia si Benedict Remondi18 Numai dupa un an, la 15 februarie 1641, parintele Bassetti le-a trimis superi- orilor sai de la Roma o scrisoare prin care ii informa despre intentia de 12 Cf V A URECHE, Codex bandinus, Bucuresti 1985, 127 13 Aceste cifre par exagerate insa, daca tinem cont de faptul ca localitatea Coinari era a treia din Moldova (dupa Suceava si Bacau), informatia episcopului Bernardin Qui- rini devine credibila; cf i GABOR, Dictionarul comunitatilor catolice din Moldova, 79 14 Aceasta dorinta reiese din instructiunile pe care Domnul Moldovei le-a dat la 12 decembrie 1620 nuntiului de Polonia, Diotallevi; cf A MESROBEANU, "Nuovi contributi sul voivoda Gaspare Graziani e la sua guerra turco-polacca del 1621", in Diploma- tarium italicum, iii, Roma 1939, 147-148 15 Cf i GABOR, Dictionarul comunitatilor catolice din Moldova, 79 16 Cf i GABOR- i SiMON, Necrolog, Presa Buna, iasi 2001, 175 17 Loc cit ; alte surse sustin ca Bassetti nu a fost conventual, ci observant Cf Calatori straini despre tarile Romane, V, 175 18 Cf i GABOR- i SiMON, Necrolog, 175 DiALOG TEOLOGiC 11(2003)112 a tipari "un catehism in limba valaha, la tipograful care venise chiar atunci in iasi pentru a tipari, intre alte carti, un Evangheliar19in aceasta limba valaha"20 Tiparirea unui catehism in limba tarii de catre un misionar abia venit in Moldova reprezinta un fenomen miraculos Acest eveniment confirma ipoteza ca misionarii italieni, inainte de a veni in Moldova, invatau limba moldoveneasca in centrele speciale pe care Ordinul Franciscan le-a deschis in diferite orase din italia, imediat dupa infiintarea Congregatiei "De Propaganda Fide" La sfarsitul vizitei pe care a facut-o in Moldova, arhiepiscopul de Sofia, Petru Deodat (Bogdan) Bacsie l-a numit, la 3 octombrie 1641, pe parintele Bassetti vicar general pentru Moldova Pentru a actiona in aceasta calitate, acesta a primit si permisiunea lui Vasile Lupu Dupa un an, la 6 noiem- brie 1642, noul vicar general i-a convocat pe toti preotii din Moldova la Coinari, pentru celebrarea unui sinod ce trebuia sa rezolve unele pro- bleme religioase care se verificau in comunitatile catolice din Misiune Cu aceasta ocazie, a fost intocmit un document special, Speculum ordinis, pe care parintele Bassetti l-a prezentat in 1643 superiorilor sai de la Congregatia "De Propaganda Fide" din Roma in 1644 si-a inceput calatoria de intoarcere in Moldova, dar se pare ca a murit in Polonia21 Sinodul de la Coinari se inscrie in seria evenimentelor religioase ignorate de istorici Acest lucru se datoreaza si faptului ca in aceeasi perioada a avut loc la iasi un sinod ortodox22, care a fost convocat pentru a condamna cele 18 teze calviniste pe care patriarhul de Constantinopol, Chiril Lukaris23, le publicase in 162924 Deja la 8 septembrie 1640 un sinod local, condus de mitropolitul Kievului, a aprobat o confessio orto- doxae fidei, care continea idei opuse profesiunii facute de patriarhul Lukaris cu unsprezece ani inainte25 Fiind prieten bun al domnului Mol- dovei, Vasile Lupu26, mitropolitul de Kiev, Petru Movila, i-a cerut acestuia permisiunea de a convoca un sinod la iasi pentru a corecta greselile introduse in teologia ortodoxa de patriarhul Chiril Lukaris Acest eveniment a durat aproape doua luni (septembrie-octombrie 1642)27 19 Este vorba despre cazania mitropolitului Varlaam sau Carte romaneasca de inva- tatura, care a fost tiparita la Manastirea "Trei ierarhi" din iasi, in anul 1643 20 D GaZDARU, "Un catehism romanesc din 1640-1641, scris pentru catolicii din Moldova de misionarul Bartolomeu Bassetti", Omagiu porfesorului D Gazdaru Misce- llanea din studiile sale inedite sau rare, i, Freiburg 1974, 7 21 Cf i GABOR- i SiMON, Necrolog, 176 22 Cf N iORGA, istoria Bisericii romanesti, i, Bucuresti 1928, 327 23 Acesta a fost de cinci ori patriarh de Constantinopol, fiind condamnat la sinodul care a avut loc in acelasi oras la data de 25 septembrie 1638, condus de succesorul sau, Ciril Contari, pentru profesiunea de credinta infectata de calvinism, publicata in anul 1629; cf B MORARiU, La Missione dei Frati Minori Conventuali in Moldavia e Valacchia nel suo primo periodo, 1623-1650, Roma 1962, 44 24 Cf i GABOR, ierarhia catolica a Moldovei, ii, Nisiporesti 1970, 83 25 Cf B MORARiU, La Missione dei Frati Minori Conventuali , 45 26 Domnul Moldovei se arata foarte interesat de unele argumente teologice in dis- cutie la acea data: purgatoriul, purcederea Duhului Sfant, indulgentele papale etc ; cf D GaZDARU, "Un catehism romanesc din 1640-1641 ", i, 9 27 Cf i GABOR, ierarhia catolica a Moldovei, ii, 83 SiNODUL DE LA COinARi - 6 NOiEMBRiE 1642 113 ideea convocarii unui sinod catolic i-a venit parintelui Bassetti in urma participarii la sedintele sinodului ortodox, la care a participat cu mult entuziasm28 Pentru ca lucrarile sinodului de la Coinari sa se desfasoare in armonie cu legile civile, parintele Bassetti, ajutat de medicul lui Vasile Lupu, ioan Andrei Scocardi, a primit permisiunea domnului Moldovei29 Cauzele care l-au determinat pe parintele Bassetti sa- i con- voace pe toti slujitorii altarului din Moldova la sinod sunt reprezentate de ignoranta religioasa a credinciosilor si de unele abuzuri care se verificau atat in randul clericilor, cat si in cel al laicilor: existau preoti care cereau taxe prea mari pentru botez; unii preoti nu administrau sfantul Maslu bolnavilor, motivand ca in Moldova nu este acest obicei; alti preoti nu voiau sa dea pocainta penitentilor deoarece considerau ca penitentul trebuie sa-si aleaga singur pedeapsa; unii dascali sustineau ca sfanta impartasanie trebuie primita obligatoriu sub ambele specii; deseori se intampla ca la botez sa fie admisi nasi ortodocsi care transmiteau finilor propriile convingeri religioase etc30 Din cauza faptului ca in Moldova s-au introdus multe abuzuri cauzate de lipsa unui pastor onest, sus-numitul parinte vicar Bassetti a convocat o congregatie sinodala, in care au luat cuvantul preoti si laici Acestia s-au unit pentru ca impreuna sa anihileze abuzurile si greselile De asemenea, cu ocazia sinodului de la Coinari, s-a introdus ritul roman, fiind acceptat de toti31 Protagonistul sinodului de la Coinari a fost parintele Bartolomeu Bassetti32care, in urma vizitei ce a facut-o Misiunii din Moldova in 1642, scria la 3 octombrie acelasi an33Congregatiei "De Propaganda Fide" ca, pentru a elimina unele neajunsuri spirituale existente in comu- nitatile catolice, a hotarat convocarea unui sinod in ziua de 6 noiem- brie 1642, eveniment la care erau obligati sa participe toti preotii care slujeau pe teritoriul Diecezei de Bacau34 in ziua stabilita, s-au adunat la Coinari35trei calugari misionari si alti sase sau sapte preoti diece- zani care lucrau in Moldova Deciziile luate la acest sinod au fost adunate intr-o vasta lucrare numita Speculum ordinis Documentul cuprindea versiunea romaneasca a intrebarilor de la botez, a rugaciunii "Tatal nostru", a crezului si a unor formule de binecuvantare folosite 28 Cf D GaZDARU, "Un catehism romanesc din 1640-1641 ", i, 9 29 Cf D GaZDARU, "Documente", Omagiu profesorului D Gazdaru , i, 56-57 30 Cf i GABOR, ierarhia catolica a Moldovei, ii, 85 31 Arhiva Congregatiei "De propaganda Fide", Moldavia, i, 143 32 Acesta a fost unul dintre cei mai importanti conducatori ai Misiunii din Moldova, fiind preocupat de promovarea spiritului tridentin; cf A DESPiNESCU, "Preocupari sino- dale in secolul al XVii-lea la Episcopia Bacaului", in Buletin istoric 2 (2002) 115 33 La sfarsitul acestei scrisori, Bartolomeu Bassetti s-a semnat astfel: "Viceprefect al celor doua Valahii, vicar general in cele spirituale in Moldova, frate minor conven- tual, doctor in teologie" 34 Cf F DOBOs, "Sinodul de la Coinari (6 noiembrie 1642)", 13 35 A fost aleasa aceasta localitate intrucat era locul cel mai comod si central din Episcopia de Bacau; cf B MORARiU, La Missione dei Frati Minori Conventuali , 47 DiALOG TEOLOGiC 11(2003)114 in Moldova36, precum si unele doleante ale preotilor de aici (permisi- unea de a deschide la iasi un seminar; diferite facilitati si facultati pentru preotii care slujeau in Moldova, trimiterea unor manuale de teologie dogmatica, morala, precum si a celor mai importante colectii de canoane ale conciliilor ecumenice pentru pregatirea viitorilor clerici etc )37 in perioada 16 ianuarie-12 aprilie 1643, parintele Bassetti viziteaza din nou Misiunea din Moldova, care cuprindea la acea vreme 27 de centre de catolici Din raportul pe care vicarul general l-a trimis Congre- gatiei "De Propaganda Fide" aflam ca in Moldova traiau 1050 de familii catolice cu 5000 de suflete, pastorite de 10 preoti (patru calugari misionari si sase de mir) in fiecare comunitate exista cate un dascal38 Dupa aceasta vizita, insarcinat de participantii la sinod, parintele Bassetti s-a indreptat spre Roma pentru a prezenta superiorilor sai hotararile luate de preoti la Coinari si adevarata situatie a Misiunii din Moldova Calatoria a inceput-o in iunie 1643, dupa ce a primit o scri- soare de recomandare din partea lui Vasile Lupu si a medicului sau, catolicul ioan Andrei Scocardi39 Ajuns la Roma, parintele Bassetti a incredintat lucrarea intocmita cu ocazia sinodului, Speculum ordinis, secretarului Congregatiei "De Propaganda Fide", Mons Francisc ingoli40, cu rugamintea de a fi anali- zata, revizuita si apoi tiparita, lucru care nu s-a realizat niciodata41 in decembrie 1643, cancelaria Congregatiei Romane a intocmit urmatorul referat in vederea sedintei din 19 ianuarie 1644: 1 Prin mijlocirea cardinalilor Congregatiei "De Propaganda Fide", preotii din Moldova il roaga pe papa sa se ocupe de soarta lor, sa-i scoata din mizerie, pentru ca ei sa se poata ingriji mai bine de slujirea lui Dumnezeu si a sufletelor, avand in vedere ca nu sunt decat patru parohii in care sa poata locui un preot, si anume: Coinari, Bacau, Baia si Husi Mai cer ca, pentru progresul Bisericii lor, sa li se trimita Sfanta Biblie, manualul lui Layman si canoanele Conciliului Tridentin 2 in plus, preotii cer sa nu fie lasati fara pastor, deoarece nici episcopul, nici prefectul apostolic nu locuiesc in Moldova De aceea, ei roaga sa li se dea un episcop care sa-i promoveze la ordinul sacru pe cei din provincie, fara a fi nevoiti sa schimbe patria pentru a ajunge preoti 3 Neavand posibilitatea de a-i face pe tineri sa studieze, cer bani pentru infiintarea unei scoli si pentru a-i plati pe invatatori Ei doresc foarte mult sa realizeze acest lucru, deoarece nu exista un mijloc mai eficient pentru a raspandi credinta decat educatia in diferite domenii, dupa cum se poate vedea din experienta Germaniei si Ungariei, care s-au convertit prin scolile si operele parintilor iezuiti 36 Cf F DOBOs, "Sinodul de la Coinari (6 noiembrie 1642)", 13 37 Cf i GABOR, ierarhia catolica a Moldovei, ii, 86 38 Cf i GABOR- i SiMON, Necrolog, 176 39 Cf B MORARiU, La Missione dei Frati Minori Conventuali , 47 40 Cf Arhiva Congregatiei "De propaganda Fide", Moldavia, i, 143 41 Cf A DESPiNESCU, "Preocupari sinodale in secolul al XVii-lea ", 115 SiNODUL DE LA COinARi - 6 NOiEMBRiE 1642 115 4 intrucat exista multe sate in care preotii nu pot ajunge, in schimb, sunt dascali care se ocupa de credinciosi, iar in aceste sate se intampla des ca pruncii sa nu fie botezati decat dupa trei ani, preotii cer ca laicii sa poata boteza nu doar in caz de moarte, ci mereu, pentru a nu-i lasa pe oameni sa traiasca precum animalele 5 Deoarece zilnic se intalnesc cazuri in care fetele batrane sunt rapite si necinstite pe motiv ca se vor casatori, preotii cer ca uneori, cu acordul lor, sa poata asista la casatorie si laicii 6 Exista obiceiul ca, de exemplu, daca sotia nu-si mai iubeste barbatul, acesta pleaca la ortodocsi sau se boteaza din nou si isi ia alta sotie chiar daca prima traieste Acest lucru este impotriva dreptului divin Barbatii, astfel, isi reneaga credinta, neputand trai fara femeie, si de aceea apeleaza la preoti 7 Cer facultatea de a putea dezlega de orice caz rezervat episcopului si Sfantului Scaun, astfel incat sa nu mai existe diferenta intre un caz rezer- vat si unul obisnuit Daca nu, oamenii se spovedesc la alti preoti in plus, cer ca misionarii sa foloseasca vechiul calendar si sa celebreze mai multe Liturghii fara a purifica 8 in sfarsit, sinodul a decis ca fiecare paroh si calugar sa celebreze doua sfinte Liturghii pentru papa Urban al Viii-lea, doua pentru Congregatia "De Propaganda Fide", doua pentru domnul Vasile Lupu, stapanul acelei tari, una pentru sotia sa, una pentru fiii sai, una pentru sinod si una pentru toti catolicii din Moldova, una pentru toata Moldova si una pentru bine- facatori42 in sedinta din 19 ianuarie 1644, Congregatia "De Propaganda Fide" a analizat referatul reprodus mai sus si a decis ca preotii din Moldova sa primeasca patru Biblii, patru volume Actele Conciliului Tridentin si patru manuale despre cazuri de constiinta, opera lui Layman Referitor la toate celelalte probleme, ele au fost incredintate noului conducator al Misiunii din Moldova, Marcu Bandini, numit la 16 noiembrie 1643 arhiepiscop de Marcianopoli si administrator apostolic al Diecezei de Bacau Desi cancelaria congregatiei romane a alcatuit referatul pe baza lucrarii Speculum ordinis, in raspunsul din 19 ianuarie 1644 nu se aminteste nimic despre acest document43, care nu a fost inca identificat in Arhiva Congregatiei "De Propaganda Fide" sau intr-o alta arhiva din Cetatea Eterna Gasirea sa ramane o prioritate de viitor pentru istorici Efectele sinodului de la Coinari nu au fost prea imbucuratoare pentru catolicii din Moldova Primirea catorva manuale nu a repre- zentat nici pe departe rezolvarea problemelor cu care Biserica din Mol- dova trebuia sa se confrunte Asteptarile preotilor care au intocmit Speculum ordinis nu au fost implinite decat simbolic, intrucat arhiepis- copul Bandini, care primise sarcina sa rezolve toate problemele discutate la sinod, nu a reusit sa colaboreze in totalitate nici cu laicii, nici cu misionarii44 Catolicii din Dieceza de Bacau au incercat sa se alinieze 42 D GaZDARU, "Documente", Omagiu profesorului D Gazdaru , i, 60-61 43 Cf B MORARiU, La Missione dei Frati Minori Conventuali , 47 44 Cf A DESPiNESCU, "Preocupari sinodale in secolul al XVii-lea ", 116 DiALOG TEOLOGiC 11(2003)116 normelor pe care Biserica Catolica le-a dat cu aproape o suta de ani inainte, la Conciliul Tridentin Din nefericire, conditiile vitrege care existau in secolul al XVii-lea nu au permis decat o apropiere spirituala a catolicilor din Moldova de cei din Occident Biserica lui Cristos stie ca ea trebuie sa strabata calea pustiului spiritual, care mai intai a fost batuta de intemeietorul ei Asemenea lui, ea nu se descurajeaza, ci continua sa calatoreasca, primind necontenit forta supranaturala care o mentine tanara Celebrand sinodul de la Coinari, Biserica din Moldova s-a aratat disponibila fata de chemarea lui Dumnezeu la convertire in a doua jumatate a secolului al XVii-lea, Dieceza de Bacau a cunoscut alte doua momente asemanatoare: sinodul de la Targu Trotus (1659) si sinodul de la Bacau (1663)45 Astazi, cand Biserica locala de iasi celebreaza sinodul diecezan, fiecare credincios este invitat sa contribuie cu bucurie la reinnoirea spirituala a diecezei noastre, ascultand si acceptand provocarea pe care Cristos o lanseaza tuturor: Duc in altum!46 45 Cf F DOBOs, "Sinodul de la Coinari (6 noiembrie 1642)", 13 46 Cf P GHERGHEL, "Duc in altum - Sa mergem inainte cu speranta", in Almanahul "Presa Buna", iasi 2002, 28 